Comisia juridică din Senat a stabilit marţi, prin vot, să avizeze favorabil solicitările de procurorilor de începere a urmăririi penale în cazul foştilor miniştri, Ion Ariton şi Varujan Vosganian, urmând ca plenul Senatului să aibă decizia finală asupra cererii DNA şi DIICOT.

Începerea urmăririi penale a fost solicitată de către DNA în cazul lui Ariton pentru fapte săvârşite în calitate de ministru al Economiei în raport cu organizarea Galei Bute.

În cazul lui Vosganian, DIICOT a solicitat începerea urmăririi penale pentru fapte săvârşite ca ministru al Economiei în raport cu facilităţi acordate Interagro pentru gaze ieftine, potrivit mediafax.ro.